T L A Č O V Á S P R Á V A

**AFTERSONIC – atmosféru ESNS 2019 prinesieme
v pondelok aj na Slovensko**

Už najbližší **pondelok 28. januára vám v bratislavskej Novej Cvernovke** spolu s členmi slovenskej výpravy priblížime atmosféru ESNS 2019. Cestou z Groningenu sa v spoločnom chate členov CZ/SK focusu často opakovali otázky o afterparty. Napokon pripravíme zmenšenú verziu Eurosonicu s dokumentom, aftrermovie, konferenciu (debatou Denníka N) a ôsmimi koncertami. Začíname o šiestej **slovenskou premiérou dokumentu Martiny Slovákovej Ostrov hudby Film** a krátko na to premietneme prvý zostrih atmosféry Gronignenu od B. Šmotláka a S. Boyd. O siedmej sa **začne debata Denníka N** s riaditeľom Eurosonic Noorderslag Ruudom Berendsom, Michalom Kaščákom (Pohoda), Michalom Berezňákom (LALA), Táňou Lehockou (Real Something), Mirom Tóthom (Thisnis) a Suzanne Verschueren (Pohoda). Koncertná časť bude v oboch sálach – výnimočne pomenovaných podľa lodí, na ktorých bola ubytovaná slovenská výprava ako **Posiedon stage** (veľká sála), kde zahrajú **The Ills, Thisnis, The Wilderness a Raptor Koch** a na **Ideaal stage** (miestnosť pri bare) sa predstavia **Isama Zing, Tittingur, B-complex a Matwe Drappenmadchenfeller.** Súčasťou akcie bude aj **turnaj v stolnom futbale.**

**Eurosonicu bude venované aj ranné vysielanie na Rádiu\_FM** s riaditeľom ESNS Ruudom Berendsom a Michalom Kaščákom. Ruud, Michal a ďalší členovia výpravy sa zúčastnia aj **brífingu pre médiá v Novej Cvernovke o 11.00. Vstupné 8 €** (lístky v predaji len na mieste)**. Tešíme sa na vás.**

**POSEIDON STAGE** (Veľká sála):

* 18.00 Ostrov hudby Film – slovenská premiéra dokumentu režisérky Martiny Slovákovej
* 18.55 Aftermovie CZSK Focus ESNS 2019 – krátky prvý zostrih Borisa Šmotláka (ROADTRIP)
* 19.00 – 21.00 Debata Denníka N
* 21.00 – 21.40 The Ills
* 22.20 – 23.00 Thisnis
* 23.40 – 00.20 The Wilderness
* 01:00 – 01.40 Raptor Koch

**IDEAAL STAGE** (miestnosť pri bare):

* 21.40 – 22.20 Isama Zing
* 23.00 – 23.40 Tittingur
* 00.20 – 01.00 B-complex
* 01.40 – 02.20 Matwe Drappenmadchenfeller

**FB event:** [**www.facebook.com/events/142124293362357**](http://www.facebook.com/events/142124293362357)